เป็นคนชอบดื่มชา น้ำอัดลม แต่งดดื่มตอนฉีดวัคซีน 2-3 วันต่อมาพอไม่มีอาการไข้แล้วกลับมาดื่มอีกไม่เป็นไร พอผ่านมาสัปดาห์กว่า รู้สึกเหมือนระคายเคืองตรงต่อมลูกหมากจนรู้สึกเหมือนปวดปัสสาวะบ่อย อาการชัดเจนมากเวลานอนโดยเฉพาะเวลานอนท่าหงาย ลุกไปห้องน้ำทุก ๆ 3-5 นาทีจนนอนแทบไม่ได้ ไปหาตรวจแล้วไม่พบเบาหวาน ไม่พบเชื้อในปัสสาวะ ให้ยาฆ่าเชื้อมาเหมือนจะดีขึ้นแต่ก็ยังไม่หายขาด แถมบางครั้งเวลาถ่ายหนักยังมีน้ำอสุจิพุ่งขึ้นมาทั้ง ๆ ที่ก่อนหน้านี้ไม่เคยพุ่งขึ้นมาก่อนในชีวิต แบบนี้ถือว่าเป็นอาการผิดปกติหลังจากฉีดวัคซีนมั้ยครับ พอลองดื่มน้ำเปล่าเยอะ ๆ ก็พบว่าปัสสาวะมีสีเหลืองใส ๆ ปนเขียวเล็กน้อยทั้งที่ปกติก่อนหน้าจะต้องสีใสเกือบ 100% คนใกล้ตัวบอกว่าอาการเหมือนเป็นต่อมลูกหมากอักเสบหรือเป็นนิ่ว งงมากทั้ง ๆ ที่ตัวเองอายุเพิ่งจะ 25 แท้ ๆ
สวัสดีค่ะ อาการที่ปวดปัสสาวะบ่อย ระคายต่อมลูกหมาก(ซึ่งโดยปกติแล้วต่อมลูกหมากจะอยู่ภายในร่างกาย ไม่แน่ใจว่าหมายถึงลูกอัณฑะที่มองเห็นจากด้านนอกหรือเปล่า) อาจะเกิดจาก การมีท่อปัสสาวะอักเสบหรือติดเชื้อตามหลังการติดเชื้อโรคติดต่อทางเพศสัมพันธ์ ภาวะต่อมลูกหมากโต แต่มักเจอในชายสูงอายุ ต่อมลูกหมากอักเสบต่อมลูกหมากอักเสบเป็นการอักเสบหรือติดเชื้อที่ต่อมลูกหมาก ส่งผลให้มีอาการปวดแสบขณะปัสสาวะ ปวดอวัยวะเพศ อัณฑะ ขาหนีบ และบริเวณใกล้เคียง ภาวะนี้สามารถเกิดได้กับผู้ชายทุกวัย โดยอาจเกิดได้ทั้งจากการติดเชื้อแบคทีเรียและการบาดเจ็บบริเวณดังกล่าวซึ่งไม่ว่าจะเป็นภาวะใดๆที่กล่าวมา ก็ไม่น่าจะเป็นผลข้างเคียงมาจากการรับวัคซีนเบื้องต้นควรงดการมีเพศสัมพันธ์ไปก่อน ควรดูแลและรักษาความสะอาดที่อวัยวะเพศให้ดี กินยาแก้ปวดได้ถ้าปวดมาก สังเกตอาการ ถ้าปวดเยอะ ปัสสาวะสีผิดปกติ มีน้ำอสุจิที่ออกมามีลักษณะผิดปกติหรือเวลาหลั่งแล้วมีอาการเจ็บ ควรไปพบแพทย์